**Ministru kabineta rīkojuma projekta**

**„Grozījumi Ministru kabineta 2015.gada 5.februāra rīkojumā Nr.63**

**„Par Latvijas Republikas simtgades rīcības komiteju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2015.gada 5.februāra rīkojumā Nr.63 „Par Latvijas Republikas simtgades rīcības komiteju”” (turpmāk – Projekts) izstrādāts, pamatojoties uz Valdības deklarācijas „Deklarācija par Laimdotas Straujumas vadītā Ministru kabineta iecerēto darbību” 121.punktu „Īstenosim daudzveidīgu un visus Latvijas novadus aptverošu Latvijas Republikas proklamēšanas un Brīvības cīņu simtgades programmu (2017.–2020.), kas vērsta uz Latvijas sabiedrības saliedētību, valsts apziņas un valsts gribas stiprināšanu un Latvijas vēstures pastiprinātu pētniecību un skaidrošanu” un saskaņā ar Ministru prezidentes 2014.gada 25.augusta seminārā par Latvijas simtgadi kultūras ministrei doto uzdevumu – nodrošināt Latvijas Republikas simtgades svētku sagatavošanu un to norisi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu savlaicīgu un saskaņotu Latvijas Republikas simtgades svētku (turpmāk – svētki) organizēšanu ar Ministru kabineta 2015.gada 5.februāra rīkojumu Nr.63 „Par Latvijas Republikas simtgades rīcības komiteju”” tika izveidota Latvijas Republikas simtgades rīcības komiteja.  Latvijas Republikas simtgades rīcības komitejā tika iekļauti pārstāvji no Labklājības ministrijas, Izglītības un zinātnes ministrijas, Zemkopības ministrijas, Iekšlietu ministrijas, Ekonomikas ministrijas, Ārlietu ministrijas, Aizsardzības ministrijas, Finanšu ministrijas, Satiksmes ministrijas, Veselības ministrijas, Tieslietu ministrijas, Vides aizsardzības un reģionālās attīstības ministrijas, Kultūras ministrijas, Valsts prezidenta kancelejas, Saeimas Budžeta un finanšu (nodokļu) komisijas, Saeimas Izglītības, kultūras un zinātnes komisijas, Saeimas Izglītības, kultūras un zinātnes komisijas Valstiskās audzināšanas un jaunatnes lietu apakškomisijas, Valsts kancelejas, Latvijas Brīvo arodbiedrību savienības, Latvijas Lielo pilsētu asociācijas, Latvijas Darba devēju konfederācijas, Latvijas Pašvaldību savienības, Pasaules brīvo latviešu apvienības pārstāvniecības, Nacionālā elektronisko plašsaziņas līdzekļu padomes, Latvijas Tirdzniecības un rūpniecības kameras.  Atsaucoties uz kultūras ministres un izglītības un zinātnes ministres divpusējo tikšanos 2015.gada 16.jūlijā, lai nodrošinātu Kultūras ministrijas un Izglītības ministrijas kopīgo projektu īstenošanu Latvijas valsts simtgadē, kā arī ciešākas sadarbības nodrošināšanu, tika panākta vienošanās, ka Izglītības un zinātnes ministriju Latvijas Republikas simtgades rīcības komitejā pārstāvēs valsts sekretāre Līga Lejiņa.  Atsaucoties uz kultūras ministres 2015.gada 7.oktobra vēstuli, kurā aicina Latvijas Republikas Saeimas priekšsēdētāju deleģēt Saeimas pārstāvi, lai nodrošinātu sekmīgu informācijas apriti visaugstākajā līmenī un kvalitatīvu Latvijas valsts simtgades svētku programmas sagatavošanu, darbam Latvijas Republikas simtgades rīcības komitejā tiek deleģēta Saeimas Ģenerālsekretāre K.Pētersone.  2015.gada 20.februārī Kultūras ministrija saņēma elektronisku vēstuli no Latvijas Tirdzniecības un rūpniecības kameras, kurā informēja, ka turpmāk darbam Latvijas Republikas simtgades rīcības komitejā tiek deleģēts Latvijas Tirdzniecības un rūpniecības valdes padomnieks ārlietu jautājumos M.Perts.  Vienlaikus, ņemot vērā, ka Nacionālās elektronisko plašsaziņās līdzekļu padomē, Ministru prezidentes birojā un Aizsardzības ministrijā un Ekonomikas ministrijā notikušas izmaiņas personālsastāvā, kā Nacionālās elektronisko plašsaziņas līdzekļu padomes pārstāve darbam Latvijas Republikas simtgades rīcības komitejā tika deleģēta Nacionālās elektronisko plašsaziņas līdzekļu padomes priekšsēdētāja pienākumu izpildītāja A.Dulevska, kā Aizsardzības ministrijas pārstāvis tika deleģēts Aizsardzības ministrijas valsts sekretārs Jānis Garisons, kā Ministru prezidentes biroja pārstāve tika deleģēta Ministru prezidenta padomniece ārlietu jautājumos Dace Treija-Masī, kā Ekonomikas ministrijas pārstāvis tika deleģēts Ringolds Beinarovičs. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

2015.10.20. 11:06

513

R.Dementjeva, 67330323

[Rita.Dementjeva@km.gov.lv](mailto:Rita.Dementjeva@km.gov.lv)